section_heading: Povijest
paragraph_text: Zbog brojne zajednice Hrvata, Stup je stoga bio jednim od djelova Sarajeva odnosno BiH koje je bilo pod nadzorom HVO-a. Hrvati su se ovdje samoorganizirali u obrani Bosne i Hercegovine. Zbog inertnosti središnjih bosanskohercegovačke vlasti pred imanentnim srpskim osvajačkim pohodom bilo je nužno političko i vojno samoorganiziranje Hrvata grada Sarajeva. Stup je bio dio teritorijalno-administrativne zajednica hrvatskog naroda u BiH, Hrvatske zajednice Vrhbosne, osnovane siječnja 1992. godine.[http://maticahrvatska-grude.org/wp-content/uploads/2015/12/SUSRETI_9_web-1.pdf Susreti, 9. godišnjak]. Domagoj Tomas: Student na braniku Herceg-Bosne, Matica hrvatska, ogranak Matice hrvatske u Grudama, str. 196, ISSN 2303-5072, Grude, 2015. Poznat je bio HVO Sarajevo, a na području Stupa djelovao je HVO na čelu s predsjednikom Velimirom Marićem.